Ensiferum

Ensiferum (z lat. 'ensis' – meč, 'ferum' – nositeľ = nositeľ meča) je fínska folk/viking metalová hudobná skupina, založená v Helsinkách v roku 1995. Sami označujú svoj štýl ako "heroický folk metal."  

 Charakteristika 
 Growlingové vokály často mixované s čistými vokálmi najmä počas chórusov a bridgov.
 Inšpirácia v textoch z fantasy, historických udalostí a príbehov. Napríklad z nórskych ság a známej fínskej epickej skladby Kalevala.
 Metalové a folkové melódie hrané na hlavnej gitare alebo klávesoch prekrývajúce tradičné heavy metalové rytmy ako klasický gallopský rytmus.

 História 
Ensiferum založila trojica Markus Toivonen, Sauli Savolainen a Kimmo Miettinen v roku 1995. O rok neskôr bol prijatý Jari Mäenpää ako druhý gitarista a spevák, v roku 1997 skupina vydáva prvú demo nahrávku. V roku 1998 kapelu opúštajú Sauli a Kimmo, prvý je nahradený Oliverom Fokinom a druhý svojim mladším bratom Jukkom-Pekkom. V tomto zložení skupina nahráva druhé a tretie demo, ktoré im zaistí zmluvu u spoločnosti Spinefarm Records.

V roku 2000 skupina nahráva svoj debutový album Ensiferum, ktorý vyšiel v auguste 2001. V tom istom roku sa k skupine pripája Meiju Enho ako klávesistka. Po dokončení druhého albumu Iron v roku 2003 zoskupenie opúšťa spevák Jari, dôvod odchodu je vlastný projekt Wintersun, ktorému sa chce venovať naplno. Jari je nahradený Petri Lindroosom z Norther (pôvodne iba počas turné s Finntroll, no od roku 2004 sa stáva plnohodnotným členom skupiny). V decembri Ensiferum opúšťa aj Jukka-Pekka Miettinen a v nasledujúcom roku aj bubeník Oliver.

Ensiferum už v novom zložení vydáva začiatkom roka 2006 nové EP Dragonheads a v na jar 2007 v poradí tretí album Victory Songs. V septembri 2007 zo skupiny odchádza klávesistka Meiju Enho, momentálne na tomto poste zaskakuje Emmi Silvennoinen.

 Členovia kapely 
 Súčasná zostava 
 Petri Lindroos – spev a gitara (2004 – ?)
 Markus Toivonen – gitara, vokály (1995 – ?)
 Sami Hinkka – basgitara, vokály (2004 – ?)
 Janne Parviainen – bicie (2005 – ?)
 Emmi Silvennoinen – klávesy (len na koncertoch)

 Bývalí členovia 
 Sauli Savolainen – basgitara (1995 – 1998)
 Kimmo Miettinen – bicie (1995 – 1998)
 Jari Mäenpää – spev a gitara (1996 – 2004)
 Jukka-Pekka Miettinen – basgitara (1998 – 2004)
 Oliver Fokin – bicie (1998 – 2005)
 Meiju Enho – klávesy (2001 – 2007)
 Henri Sorvali – klávesy

 Diskografia 
 Štúdiové albumy 
 2001 – Ensiferum
 2004 – Iron
 2007 – Victory Songs
 2009 – From Afar
 2012 – Unsung Heroes
 2015 – One Man Army
 2017 – Two Paths
 2020 – Thalassic
 2024 – Winter Storm

 Demá, EP a single 
 1997 – Demo I (demo)
 1999 – Demo 2 (demo)
 1999 – Hero in a Dream (demo)
 2004 – Tale of Revenge (singel)
 2004 – Dragonheads (EP)
 2007 – One More Magic Potion (singel)
 2009 – From Afar  (singel)
 2010 – Stone Cold Metal  (singel)
 2012 – Burning Leaves  (singel)
 2015 – One Man Army (singel)
 2017 – Way of The Warrior (singel)
 2019 – For Those About to Fight for Metal (singel)
 2020 – Rum, Women, Victory (singel)
 2020 – Andromeda (singel)

 Kompilácie a živé nahrávky 
 2005 – 1997 – 1999 (kompilácia prvých troch demonahrávok)
 2006 – 10th Anniversary Live'' (live DVD)

 Referencie 

 Iné projekty 
.

 Externé odkazy 
 www.ensiferum.com – oficiálna stránka skupiny 
 www.metal-archives.com – Ensiferum na Encyclopaedia Metallum 


Kategória:Fínske hudobné skupiny
Kategória:Folkmetalové hudobné skupiny
Kategória:Vikingmetalové hudobné skupiny